Innholdsfortegnelse

1	Prosedyrens formål	1

2	Pasienter prosedyren gjelder for	1

3	Helsepersonell prosedyren gjelder for	2

4	Ansvar	2

5	Fremgangsmåte	2

5.1	Vurder risiko for reernæringssyndrom før oppstart	2

5.2	Ved risiko for reernæringssyndrom settes forebyggende tiltak i gang:	2

5.3	Beregning av energi-, protein og væskebehov (estimat)	3

5.4	Forslag til sondeløsning	3

5.5	Forslag til standard opptrapping	4

5.6	Opptrapping – hastighet og toleranse	4

5.7	Pasientens stilling ved ryggleie	4

5.8	Monitorering	4

5.8.1	Spiser og drikker pasienten?	4

5.8.2	Vektoppfølging	4

6	Henvis til klinisk ernæringsfysiolog (kef)	4

7	Referanser	5

8	Endringer siden forrige versjon	5

Prosedyrens formål

Oppstart med sondeernæring når klinisk ernæringsfysiolog ikke er tilgjengelig.

Pasienter prosedyren gjelder for

Alle pasienter over 18 år som har behov for sondeernæring (m.a.o. ikke klarer å dekke estimert energibehov per os).

Unntak: Pasienter som er i terminal fase

Kontraindikasjoner for sondeernæring kan være

Alvorlig dysfunksjon i mage-tarm-kanalen (inflammasjon, særlig peritonitt med tarmparalyse, postoperativ paralyse, obstruksjon eller annet).

Manglende tilgang til mage-tarm-kanalen eller store tap gjennom fistler eller stomier.

Alvorlig kvalme, brekninger med fare for aspirasjon til luftveiene, malabsorpsjon med diaré eller retensjon som varer selv om tiltak er prøvd.

Helsepersonell prosedyren gjelder for

Leger og sykepleiere.

Ansvar

Nivå 2-leder har ansvar for at prosedyren gjøres kjent og overholdes. Enhetsleder har ansvar for at retningslinjen iverksettes.

Fremgangsmåte

For nedleggelse og stell av ernæringssonde, gastrostomiport og PEG, PEJ se:

Nasogastrisk sonde (ernæringssonde) – nedleggelse, kontroll av plassering, håndtering og fjerning. Voksne

Gastrostomiport- og tube, stell og bruk

PEG, PEJ – forberedelser, stell og bruk

For samtidig bruk av legemidler og sonde, se egen prosedyre Legemidler i sonde.

Vurder risiko for reernæringssyndrom før oppstart

Dersom pasienten oppfyller et eller flere av følgende kriterier, er pasienten i risiko for reernæringssyndrom:

Lite (ca. ¼ av normalt inntak) eller ikke matinntak > 5-10 dager

Lave elektrolyttverdier (P, K, Mg, Na) før oppstart av ernæring

BMI < 18,5 kg/m2

Vekttap > 5 % i løpet av 1 måned (> 10-15 % siste 3 måneder)

Alkoholmisbruk (og annet misbruk)

Bruk av legemidler som diuretika, cytostatika, insulin eller antacida

Ved risiko for reernæringssyndrom settes forebyggende tiltak i gang:

Tiamin: 200 – 250 mg tiamin iv daglig i 3 dager (f.eks. Vitamin B1 inj 50 mg/ml, 2 x 2 ml eller 5 x 1 ml (totalt 200 – 250 mg tiamin). Sjekk med spl hva avdelingen har på lager. Pabrinex iv, 5 + 5 ml kan også benyttes (totalt 250 mg tiamin). Alternativt peroralt tilskudd av tiamin i 3 dager (2 x Tiamin NAF tab 150 mg eller 1 x Benerva tab 300 mg).

1 stk. multivitamin- og mineraltablett daglig under opptrappingen.

Start med energimengde 10 kcal/kg på dag 1, eller på faktisk energiinntak (siste 2-3 dager) dersom dette er høyere. Øk med 5 kcal/kg/dag til oppnådd estimert energibehov (dokumenter i Meona). Se punkt 5.4 for valg av sondeløsning. Start med 25 ml/t. Øk gradvis med 25 ml/t hver 8. time dersom god toleranse. Tilstreb 4 timers nattlig pause/døgn. Se ellers punkt 5.6 – 5.8.

Monitorér elektrolyttene daglig i tråd med prosedyren Reernæringssyndrom. Ved elektrolyttfall eller tegn til reernæringssyndrom bør det vurderes å avvente videre energiopptrapping og korrigere elektrolytter.

Henvis ev. pasienten til klinisk ernæringsfysiolog (se punkt 6).

Beregning av energi-, protein og væskebehov (estimat)

Dokumenteres i Meona (ev. legg til Annet)

Energi
Standard	30 kcal/kg/døgn for stabil vekt
Ved BMI > 35	20 kcal/kg/døgn for stabil vekt
Protein
Standard	1,2 – 1,5 g/kg/døgn kroppsvekt
Nyresvikt uten dialyse	0,8 g – 1 g/kg/døgn kroppsvekt
Væske vurderes/ordineres av lege
Standard	30 ml/kg/døgn kroppsvekt Mer ved økte tap (diaré, feber/svette)

Forslag til sondeløsning

Sondeernæring ordineres av lege i Meona.

Standard sondeløsninger:

Fresubin Original Fibre (100 kcal, 4 g protein, 2 g fiber, 84 ml vann/100 ml) eller

Fresubin (100 kcal, 4 g protein og 84 ml vann/100 ml), eller en kombinasjon av disse.

Spesialløsninger:

Er aktuelt ved følgende situasjoner (alle nevnte produkter er på legemiddelavtale (2019-2020):

Høyt energibehov (over 2000 kcal): Fresubin Energy Fibre (150 kcal, 6 g protein, 2 g fiber og 76 ml vann/100 ml)

Høyt proteinbehov, for eksempel ved sår, vekttap, lav albumin: Nutrison Protein Plus Multi Fibre (128 kcal, 6,3 g protein, 1,5 g fiber og 80 ml vann/100 ml)

Dårlig volumtoleranse/væskerestriksjon: Fresubin Energy Fibre (150 kcal, 6 g protein, 2 g fiber og 76 ml vann/100 ml)

Mistanke om malabsorpsjon, for eksempel ved kort-tarmsyndrom, inflammasjon i tarm, sondeernæring til tynntarm eller dårlig toleranse for annen sondeernæring: Survimed OPD HN (133 kcal, 6,7 g protein, 80 ml vann/100 ml)

Ved nyresykdom kan det være aktuelt å bruke en elektrolyttfattig og/eller konsentrert sondeernæring som f. eks. Nutrison Concentrated (200 kcal, 7,5 g protein og 70 ml vann/100 ml)

Ved diabetes kan det være aktuelt å bruke Diben 1,0 kcal, 4,5 g protein, 2,4 g fiber og 83 ml vann/100 ml eller Diben 1,5 kcal HP (150 kcal, 7,5 g protein, 2,3 g fiber og 79 ml vann/100 ml)

Forslag til standard opptrapping

Forsiktig:	Ved risiko for reernæringssyndrom: Følg opptrapping som nevnt under forebyggende tiltak, punkt 5.2.

Her vises opptrapping med standard sondeløsning Fresubin Original Fiber (100 kcal, 4 g protein, 2 g fiber og 84 ml vann/100 ml):

Dag	Mengde	Hastighet	Energi (kcal)	Protein (g)	Væske (ml)
1	500 ml	25 ml/t i 20 timer	500	19	420
2	1000 ml	50 ml/t i 20 timer	1000	38	840
3	1500 ml	75 ml/t i 20 timer	1500	57	1260
4	2000 ml	100 ml/t i 20 timer	2000	76	1680
Ev. 5	2500 ml	125 ml/t i 20 timer	2500	95	2100

Eventuelt behov for ekstra væske vurderes ut fra estimert væskebehov og vann tilført fra sondeløsning.

Stopp opptrapping av mengde når pasientens energibehov er nådd, enten alene eller i kombinasjon med inntak av mat og drikker per os (se kapittel 5.8.1).

Opptrapping – hastighet og toleranse

Hastigheten kan trappes videre opp etter toleranse dersom det er ønskelig med kortere tilførselstid. Dersom pasienten fullernæres på sondeernæring bør tilførselstid være 14 timer eller mer for å unngå for lang fasteperiode.

Ved ubehag (f.eks. kvalme, oppkast, oppfylthet, magesmerter, diare) reduser til forrige tolererte hastighet. Øk hastigheten når symptomene er bedret. Eventuelt øk hastigheten langsommere (f.eks. 10 ml/t).

Pasientens stilling ved ryggleie

Hodeenden skal være hevet minst 30 grader under pågående sondenæring og en time etter.

Monitorering

Spiser og drikker pasienten?

Dersom sondeernæring brukes i kombinasjon med annen næringstilførsel, må dette føres og energiberegnes (Meona) for å tilpasse mengden sondeernæring.

Vektoppfølging

Vei pasienten 2 ganger i uken. Vekt dokumenteres i Meona. Ved utilsiktet vektendring anbefales ny vurdering med tanke på justering av ernæringstiltak.

Henvis til klinisk ernæringsfysiolog (kef)

Dersom behov for vurdering ved risiko for reernæringssyndrom

Dersom estimert energibehov ikke er dekket i løpet av 5 dager

Ved behov for sondeernæring utover 7 dager

Ved ønske om oppfølging etter utskrivelse

Henvisning til klinisk ernæringsfysiolog i EK.

Referanser

Interne referanser

1.2.1.4-02	Oppfølging av inneliggende pasienter sin ernæringsstatus
1.2.1.13-01	PEG, PEJ - forberedelser, stell og bruk
1.2.1.13-03	Nasogastrisk sonde (ernæringssonde) - nedleggelse, kontroll av plassering, håndtering og fjerning. Voksne
1.2.2.3-10	Legemidler i sonde
15.2.6.2.1-01	Henvisning til klinisk ernæringsfysiolog (kef)

Eksterne referanser

3.2.1.5.15 Meona-rutine: Ernæringsfunksjonalitet
3.2.1.5.14 Meona-rutine: Registrering av høyde og vekt
3.2.1.5.16 Meona-rutine: Kostregistrering
3.2.1.5.20 Meona-rutine: Manuell utregning av pasientens energiinntak
3.2.1.5.13 Dokumentasjonsrutine for ernæringsområdet (DIPS og Meona)
3.2.1.5.18 Ernæringsveileder, lommekort fra Fresenius Kabi
3.2.1.5.19 Innsiden - Intravenøs ernæring
3.2.1.5.21 Sondeløsninger på LIS-avtale 2021
3.2.1.5.22 Elektrolyttveilederen (Helsebiblioteket)

Endringer siden forrige versjon